ΚΑΝΟΝΙΣΜΟΣ ( ΕΟΚ ) αριθ . 1355/91 ΤΟΥ ΣΥΜΒΟΥΛΙΟΥ της 24ης Μαΐου 1991 για τον καθορισμό της τιμής βάσης και της τιμής αγοράς για τα βερίκοκα, τα ροδάκινα, τα νεκταρίνια και τα λεμόνια για την περίοδο από την 1η έως τις 16 Ιουνίου 1991

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1 και το άρθρο 234 παράγραφος 2,

τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 2 ), και ιδίως το άρθρο 16 παράγραφος 1,

την πρόταση της Επιτροπής,

τη γνώμη του Ευρωπαϊκού Κοινοβουλίου ( 3 ),

Εκτιμώντας :

ότι, σύμφωνα με το άρθρο 16 παράγραφος 1 του κανονισμού ( ΕΟΚ ) αριθ . 1035/72, πρέπει να καθορίζεται, για καθένα από τα προϊόντα που απαριθμούνται στο παράρτημα ΙΙ του εν λόγω κανονισμού και για κάθε περίοδο εμπορίας, μια τιμή βάσης και μια τιμή αγοράς - ότι η περίοδος εμπορίας των εν λόγω προϊόντων, που συγκομίζονται κατά τη διάρκεια μιας συγκεκριμένης περιόδου παραγωγής, κλιμακώνεται από το Μάιο μέχρι τον Αύγουστο κάθε έτους όσον αφορά τα βερίκοκα, από το Μάιο μέχρι τον Οκτώβριο κάθε έτους όσον αφορά τα ροδάκινα και τα νεκταρίνια, και από τον Ιούνιο μέχρι το Μάιο του επομένου έτους όσον αφορά τα λεμόνια - ότι, εντούτοις, σύμφωνα με το άρθρο 16 παράγραφος 1 τρίτο εδάφιο του κανονισμού ( ΕΟΚ ) αριθ . 1035/72, δεν πρέπει να καθορίζεται τιμή βάσης ούτε τιμή αγοράς κατά τις περιόδους χαμηλής εμπορίας, στην αρχή κάθε περιόδου εμπορίας -

ότι, για να εξασφαλισθεί η συνέχεια των τιμών των λεμονιών και η δυνατότητα παρεμβάσεων για τα ροδάκινα και τα νεκταρίνια από την 1η Ιουνίου 1991 ήδη, είναι ανάγκη να καθοριστεί η τιμή βάσης και η τιμή αγοράς αυτών των προϊόντων για την περίοδο από την 1η έως τις 16 Ιουνίου 1991, εν αναμονή αποφάσεως για την περίοδο 1991/92 -

ότι, για την Ισπανία και την Πορτογαλία, η εφαρμογή του άρθρου 148 παράγραφος 1 και του άρθρου 285 παράγραφος 1 της πράξης προσχώρησης, οδηγεί σε επίπεδα τιμών διαφορετικά από τα επίπεδα των κοινών τιμών - ότι, δυνάμει των άρθρων 149 και 285 της εν λόγω πράξης, οι ισπανικές και οι πορτογαλικές τιμές πρέπει να προσεγγίζουν τις κοινές τιμές στην αρχή της περιόδου εμπορίας - ότι τα κριτήρια που προβλέπονται για αυτήν την προσέγγιση οδηγούν στον καθορισμό των τιμών βάσης και αγοράς οι οποίες πρέπει να ισχύουν σ' αυτά τα δύο κράτη μέλη, στα επίπεδα που αναφέρονται κατωτέρω,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Κατά τη διάρκεια της περιόδου από την 1η έως τις 16 Ιουνίου 1991, η τιμή βάσης και η τιμή αγοράς για τα βερίκοκα, τα ροδάκινα, τα νεκταρίνια και τα λεμόνια, εκφρασμένες σε Ecu ανά 100 χιλιόγραμμα καθαρού βάρους, καθορίζονται ως εξής :

Για τα βερίκοκα :

- τιμή βάσης : 31,44 στην Ισπανία, 33,34 στην Πορτογαλία και 41,68 στα άλλα κράτη μέλη,

- τιμή αγοράς : 17,91 στην Ισπανία, 19,00 στην Πορτογαλία και 23,74 στα άλλα κράτη μέλη .

Για τα ροδάκινα :

- τιμή βάσης : 43,51 στην Ισπανία και 45,31 στα άλλα, κράτη μέλη,

- τιμή αγοράς : 24,18 στην Ισπανία και 25,17 στα άλλα κράτη μέλη .

Για τα νεκταρίνια :

- τιμή βάσης : 59,07,

- τιμή αγοράς : 28,35

Για τα λεμόνια :

- τιμή βάσης : 29,89 στην Ισπανία, 32,36 στην Πορτογαλία και 42,47 στα άλλα κράτη μέλη,

- τιμή αγοράς : 17,59 στην Ισπανία, 18,95 στην Πορτογαλία και 24,95 στα άλλα κράτη μέλη .

Οι τιμές αυτές αναφέρονται, αντιστοίχως :

- στα βερίκοκα της ποιοτικής κατηγορίας Ι, διαμετρήματος μεγαλύτερου από 30 χιλιοστά, τα οποία παρουσιάζονται σε συσκευασία,

- τα ροδάκινα των εξής ποικιλιών : Amsden, Cardinal, Charles Ingouf, Dixired, Jeronimo, J.H . Hale, Merril Gemfree, Michelini, Red Haven, San Lorenzo, Springcrest και Springtime, ποιοτικής κατηγορίας Ι, διαμετρήματος 61 έως 67 χιλιοστών, τα οποία παρουσιάζονται σε συσκευασία,

- στα νεκταρίνια των εξής ποικιλιών : Armking, Crimsongold, Early Sun Grand, Fantasia, Indepedence, May Grand, Nectared, Snow Oueen και Stark red gold, ποιοτικής κατηγορίας Ι, διαμετρήματος 61 έως 67 χιλιοστών, τα οποία παρουσιάζονται σε συσκευασία,

- στα λεμόνια της ποιοτικής κατηγορίας Ι, διαμετρήματος 53 έως 62 χιλιοστών, τα οποία παρουσιάζονται σε συσκευασία .

Στις τιμές αυτές δεν περιλαμβάνονται οι επιπτώσεις του κόστους της συσκευασίας στην οποία παρουσιάζεται το προϊόν . Άρθρο 2

Ο παρών κανονισμός αρχίζει να ισχύει την 1η Ιουνίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 24 Μαΐου 1991 . Για το Συμβούλιο

Ο Πρόεδρος

R . STEICHEN ( 1 ) ΕΕ αριθ . L 118 της 20 . 5 . 1972, σ . 1 . ( 2 ) ΕΕ αριθ . L 375 της 31 . 12 . 1990, σ . 17 . ( 3 ) Γνώμη που διατυπώθηκε στις 16 Μαΐου 1991 ( δεν έχει ακόμη δημοσιευθεί στην Επίσημη Εφημερίδα ).